Կատերինա Մալեևա

**Կատերինա Մալեևա** (, ծնվել է 1969 թվականի մայիսի 7-ին, Սոֆիա, Բուլղարիա), բուլղարացի նախկին պրոֆեսիոնալ թենիսիստուհի, Virginia Slims և WTA մենախաղի և զուգախաղի 13 մրցաշարերի հաղթող։ Մանուելա և Մագդալենա Մալեևաների քույրը։ Լավագույն արդյունքը WTA դասակարգման աղյուսակի 6-րդ հորիզոնականն է 1990 թվականին։

## Անձնական կյանք
Կատերինա Մալեևան ինժեներ Գեորգի Մալեևի և Բուլղարիայի իննակի չեմպիոն Յուլիա Բերբերյանի երեք դստրերից երկրորդն է։ Եվ ավագ քույր Մանուելան, և կրտսեր քույր Մագդալենան, նույնպես զբաղվել են պրոֆեսիոնալ թենիսով և նրանցից յուրաքանչյուրը տարբեր տարիներին եղել է ուժեղագույն թենիսիստուհիների Թոփ 10-ում։

1994 թվականին Կատերինան ամուսնացել է մարզիչ Գեորգի Ստոլմենովի հետ։

## Մարզական կարիերա
### 1984-1987 թվականներ. Կարիերայի սկիզբ

1984 թվականին Կատերինա Մալեևան դարձել է աշխարհի լավագույն երիտասարդ թենիսիստուհիներից մեկը։ Այդ տարվա ընթացքում նա հաղթել է ԱՄՆ բաց առաջնության աղջիկների մրցաշարում և մինչև 18 տարեկանների Եվրոպայի առաջնությունում, ինչպես նաև եզրափակիչ է հասել Ֆրանսիայի բաց առաջնության աղջիկների մրցաշարում և Orange Bowl հեղինակավոր պատանեկական մրցաշարում՝ մինչև 18 տարեկանների դասակարգում։ Նույն թվականին նա նվաճել է նաև իր առաջին տիտղոսը պրոֆեսիոնալ մրցաշարերում, հաղթանակի հասնելով Լիոնի ITF մրցաշարում։ Հուլիսին Կատերինան արդեն հրավիրվել է Բուլղարիայի ազգային հավաքական և իր առաջին հաղթանակներն է տարել Մեծ Բրիտանիայից և ԽՍՀՄ-ից իր մրցակցուհիների նկատմամբ։

1985 թվականին Կատերինան հաղթել է իր առաջին Virginia Slims մրցաշարերը՝ երկուսը մենախաղում և ևս մեկը իր ավագ քույր Մանուելայի հատ զույգով։ Օռլանդոյի մրցաշարի եզրափակիչում, մրցաշարից դուրս թողնելով երկու դասակարգված թենիսիտուհիների, նա պարտվել է անվիճելի առաջատար Մարտինա Նավրատիլովային։ Ֆեդերացիայի գավաթում նա հաղթել է իր բոլոր չորս մենախաղային հանդիպումներում, այդ թվում Միմա Յաուշովիցին, Ջո Դյուրիին և Հելենա Սուկովային, իսկ զուգախաղում՝ չորս հանդիպումներից երկուսում, հավաքականի հետ միասին հասնելով մինչև Համաշխարհային խմբի կիսաեզրափակիչ։ Զուգախաղում նա հաղթանակ է տարել նաև իր հայրենի Սոֆիա քաղաքի ITF մրցաշարում։ Հաջորդ տարին նրա համար այնքան էլ հաջող չի եղել։ Մենախաղում լավագույն արդյունքը նրա համար եղել է Ֆրանսիայի բաց առաջնության չորրորդ շրջան, Իսկ Մանուելայի հետ զույգով, նրանք նույն մրցաշարում հասել են մինչև քառորդ եզրափակիչ, իսկ Տոկիոյի մրցաշարում՝ մինչև եզրափակիչ։ Երկու դեպքում էլ նրանց ճանապարհին կանգնել է Շտեֆի Գրաֆը՝ Փարիզում Գաբրիելա Սաբատինիի հետ, իսկ Տոկիոյում Բետինա Բունգեի։

1987 թվականին Կատերինան հաղթել է «Virginia Slims» մենախաղի երկու մրցաշարերում։ Ապրիլին նա հաղթանակի է հասել Տոկիոյի մրցաշարում, իսկ հոկտեմբերին՝ Աթենքի։ Դրանից հետո նա մտել է աշխարտի 16 ուժեղագույն թենիսիստուհիների մեջ և մասնակցություն է ունեցել տարվա ամփոփիչ մրցաշարին։ Այնտեղ, սակայն, նա առաջին իսկ շրջանում պարտվել է 4-րդ դասակարգված Պեմ Շրայվերին։ Զուգախաղի մրցաշարերում նրա լավագույն արդյունքը եղել է երկրորդ անընդմեջ եզրափակիչը Տոկիոյի մրցաշարում՝ կրկին ավագ քրոջ հետ զույգով։ Հավաքականի կազմում նա կարիերայում երկրորդ անգամ կասել է մինչև Ֆեդերացիայի գավաթի կիսաեզրափակիչ, ճանապարհին հաղթելով իր բոլոր երեք հանդիպումներում, սակայն կիսաեզրափակիչում բուլղարուհիները ամերիկացիներին զիջել են «չոր» հաշվով, իսկ անձամբ Կատերինան պարտվել է ինչպես մենախաղում՝ Պեմ Շրայվերին, այնպես էլ զուգախաղում։

### 1988-1991 թվականներ. Մենախաղի կարիերայի գագաթնակետ
1988 թվականի ընթացքում Կատերինա Մալեևան հինգ անգամ խաղացել է նոր ստեղծված WTA-տուրի մրցաշարերի եզրափակիչներում՝ երե անգամ մենախաղում և երկու անգամ զուգախաղում, սակայն ընդամենը մեկ անգամ է կարողացել հաղթանակի հասնել։ Երկու անգամ՝ Սան Անտոնիոյում և Համբուրգում, տիտղոսի ճանապարհը արգելափակել է այդ տարի համարյա անհաղթելի Շտեֆի Գրաֆը։ Հենց նա էլ Կատերինային ստիպել է ռակետթ վայր դնել ԱՄՆ բաց առաջնության քառորդ եզրափակիչում, իսկ Ուիմբլդոնի մրցաշարի չորրորդ շրջանում և Սեուլի Օլիմպիադայի երրորդ շրջանում, Մալեևային կանգնեցրել է Պեմ Շրայվերը։ Այնուամենայնիվ, տարվա վերջին Կատերինան կրկին մասնակցել է ամփոփիչ մրցաշարին և կրկին պարտվել է առաջին իսկ շրջանում։ Զուգախաղում նա մասնակցել է տարբեր խաղընկերուհիների հետ, նրանցից ոչ մեկի չհասնելով կայուն արդյունքների, և, չնայած երկու եզրափակիչ փուլ դուրս գալուն, տարին ավարտել է վարկանիշային աղյուսակի երկրորդ հարյուրյակում։

1989 թվականի ընաթացքում Կատերինան հաղթանակ է տարել կարիերայում ռեկորդային քանակի երեք մենախաղային մրցաշարերում և մեկական անգամ պարտվել է մենախաղի և զուգախաղի մրցաշարերի եզրափակիչներում։ Սակայն այդ բոլոր մրցաշարերը վերաբերվել են WTA-տուրի ցածր մակարդակին և այդ հաղթանակների շնորհին Կատերինան վարկանիշում չի կարողացել բարելավել իր դիրքերը, քանի որ խոշոր մրցաշարերում նկատելի հաջողությունների չի հասել և միայն մեկ անգամ է կարողացել հաղթանակ տանել դասակարգման առաջին տասնյակի թենիսիստուհու նկատմամբ։ Ընդհակառակը, 1990 թվականին, չնայած նա հաղթել է ընդամենը մեկ մրցաշարում, նրա արդյունքները դարձել են ավելի կայում։ Ավստրալիայի բաց առաջնությունում, Ֆրանսիայի բաց առաջնությունում և Ուիմբլդոնի մրցաշարում նա հասել է մինչև քառորդ եզրափակիչ, իսկ Կանադայի բաց առաջնությունում՝ Մոնրեալի I մակարդակի մրցաշարում, մինչև եզրափակիչ։ Դրանից հետո նա բարձրացել է դասակարգման աղյուսակի 6-րչ հորիզոնական՝ բարձրագույնը կարիերայի ընթացքում։ Մրցաշրջանի վերջում, ԱՄՆ բաց առաջնության չորրորդ շրջանում պարտությունից հետո, նա չորս անգամ անընդմեջ դուրս է եկել WTA մրցաշարերի կիսաեզրափակիչ, իսկ տարին եզրափակել է WTA Ամփոփիչ մրցաշարի քառորդ եզրափակիչ դուրս գալով։ Տարվա ընթացքում նա իր հաշվին չորս հաղթանակ է գրանցել դասակարգման առաջին տասնյակի թանիսիտուհիների նկատմամբ՝ Մարտինա Նավրատիլովայի, Արանչա Սանչես-Վիկարիոյի և Գաբրիելա Սաբատինիի։ Զուգախաղում նրա հաջողություններն ավելի քան համեստ էին և լավագույն արդյունքը նա ցույց է տվել Մոնրեալի մրցաշարում, Լորի ՄակՆեյլի հետ զույգով դուրս գալով կիսաեզրափակիչ։

1991 թվականի մրցաշրջանի ընթացքում Կատերինան երեք անգամ հասել է WTA մենախաղի մրցաշարերի եզրափակիչ, այդ թվում երկրորդ անգամ անընդմեջ Կանադայի բաց առաջնությունում և կարիերայում երրորդ անգամ հաղթանակ է տարել Ինդիանապոլիսի մրցաշարում։ Նա նաև կրկնել նախորդ տարվա Ավստրալիայի բաց առաջնության արդյունքը, կրկին դուրս գալով քառորդ եզրափակիչ։ Ավստրալիայի բաց առաջնության չորրորդ շրջանում նա առավելությնա է հասել կրտսեր քույր Մագդալենայի նկատմամբ, այդ պահին աշխարհի 75-րդ ռակետ, իսկ Տորոնտոյի մրցաշարի կիսաեզրափակիչում՝ Մանուելայի, աշխարհի թիվ 10 ռակետ։ նա մրցաշրջանն ավարտել է 11-րդ հորիզոնականում և չորրորդ անգամ իրավունք է նվաճել մասնակցելու WTA Ամփոփիչ մրցաշարին, որտեղ կրկին անմիջապես պարտություն է կրել, այս անգամ Գաբրիելա Սաբատինիին։

### 1992-1996 թվականներ. Կարիերայի ավարտ
1992 թվականի առաջին կեսում Կատերինան սկսել է ակտիվորեն առաջ շարժվել զուգախաղի թենիսիտուհիների հիերարխիայում։ Էսսենում հաղթանակից և Իտալիայի բաց առաջնությունում՝ I մակարդակի մրցաշարում, եզրափակիչ դուրս գալուց հետո, նա զուգախաղի թենիսիստուհիների վարկանիշում մտել է առաջին հարյուրյակ։ սակայն մրցաշրջանի վատ ավարտը նրան վերադարձրել է նախկին դիրքերին։ Մենախաղում, նշանակալից հաջողություններ չունենալով, սակայն յոթ անգամ հանդես գալով տարբեր մրցաշարերի կիսաեզրափակիչներում և Ուիմբլդոնի մրցաշարի քառորդ եզրափակիչում, նա կարողացել է պահպանել դիրքը ուժեղագույն 16 թենիսիստուհիների շրջանում և հինգերորդ անգամ մասնակցություն ունենալ տարվա ամփոփիչ մրցաշարում, որտեղ առաջին շրջանում նրան պայքարից դուրս է թողել Կոնչիտա Մարտինեսը։ Բարսելոնայում Կատերինան մասնակցություն է ունեցել իր երկրորդ Օլիմպիադային, սակայն երկրորդ շրջանում պարտություն է կրել Եվգենիա Մանյուկովայից։ Զուգախաղի մրցաշարում, որտեղ նա հայտավորված էր Մագդալենա Մալեևայի հետ, նրանք առաջին շրջանում հրաժարվել են պայքարից։

1993 թվականը Կատերինան տարին եզրափակել է առաջին հարյուրյակում ինչպես մենախաղում, այնպես էլ զուգախաղում։ Մենախաղի մրցաշարերում նա հասել է Ավստրալիայի և Ֆրանսիայի բաց առաջնությունների չորրորդ շրջան և ԱՄՆ բաց առաջնության քառորդ եզրափակիչ, որտեղ նրան հարկ է եղել չորրորդ շրջանում հաղթել Մագդալենա Մալեևային, ով արդեն գերազանցել էր նրան վարկանիշային աղյուսակում։ Նա տարին եզրափակել է Քվեբեկի մրցաշարում եզրափակիչ դուրս գալով, որտեղ պարտվել է Նատալի Տոզիային։ Հետաքրքիր է, որ զուգախաղում նա լավագույն արդյունքները ցույց է տվել հենց Տոզիայի հետ՝ սկզբում նրանք հասել են մինչև Ֆրանսիայի բաց առաջնության քառորդ եզրափակիչ, իսկ այնուհետև հաղթանակ են տարել Քվեբեկի մրցաշարում։

1994 թվականին Կատերինա Մալեևան կարիերայում իր բարձրագույն հաջողությանն է հասել, դուրս գալով ԱՄՆ բաց առաջնության զուգախաղի մրցաշարի եզրափակիչ՝ Ռոբին Ուայթի հետ զույգով։ Այդ պահին նա զուգախաղի վարկանիշում զբաղեցնում էր 139-րդ հորիզոնականը և նրանք եղել են չդասակարգվածների շարքում, սակայն հերթականորեն հաղթել են մրցաշարի 11-րդ, 4-րդ և 5-րդ դասակարգված զույգերին, միայն եզրափակիչում պարտվելով 2-րդ դասկարգված զույգ Յանա Նովոտնային և Արանչա Սանչես-Վիկարիոյին։ Այդ հաջողությունը Կատերինային ավելի քան 100 հորիզոնականով բարձրացրել է դասակարգման աղյուսակում, սակայն եղել է միանգամյա՝ դրանից հետո նրան չի հաղոջվել դուրս գալ զուգախաղի մրցաշարերի եզրափակիչ։ Դրանից երկու ամիս անց նա մենախաղում հաղթանակ է տարել Քվեբեկի մրցաշարում, շահելով կարիերայում վերջին տիտղոսը և հերթական անգամ տարին եզրափակել Թոփ 50-ում։

1995 թվականին Կատերինա Մալեևան իր վերջին հարդիպումներն է անց կացրել Բուլղարիայի հավաքականի կազմում։ Նա շարունակել է ելույթներ ունենալ ամբողջ 1996 թվականի մրցաշարջանի ընթացքում, այդ թվում մասնակցություն ունենալով իր երրորդ օլիմպիադայում, սակայն ոչ մի մրցաշարում չի կարողացել մեկ անգամից ավել հաղթանակ տոնել։ Տարվա վերջին նա որոշում է կայացրել ավարտել պրոֆեսիոնալ կարիերան։

## Հետաքրքիր փաստեր
Մալեևների ընտանիքին են պատկանում մի շարք նվաճումներ, կապված թենիսային մրցաշարերում նրա անդամների մասնակցությունների հետ.
* 1989 թվականին Ֆեդերացիայի գավաթում Բուլղարիան ներկայացնում էին Մալեևա բոլոր երեք քույրերը։ 1986 և 1987 թվականներին հավաքականի կազմում ելույթ էին ունենում Մանուելա և Կատերինա Մալեևաները՝ իրենց մայր Յուլիա Բերբերյանի հետ միասին։
* 1990 թվականի Ֆրանսիայի բաց առաջնությունում, պատմության մեջ առաջին անգամ, երեք քույրերը միաժամանակ ներկայացված էին Մեծ Սաղավարտի մրցաշարի հիմնական ցանցում, իսկ 1993 թվականին, պատմության մեջ առաջին անգամ, երեք քույրերը Մեծ Սաղավարտի մրցաշարում եղել են դասակարգվածների շարքում։
* 1992 թվականի ապրիլին բոլոր երեք քույրերը մտել են աշխարհի լավագույն 15 թենիսիստուհիների մեջ։
* Ընդհանուր առմամբ Մալեևա քույրերը ինն անգամ հաղթել են աշխարհի նախկին թիվ 1 ռակետների։
* Բուլղարիան յոթերորդ հորիզոնականում է գտնվում այն երկրների ցանկում, ովքեր WTA վարկանիշի պատմության մեջ առավել քանակի ներկայացուցիչներ են ունեցել կականց թենիսի առաջին տասնյակում։

## Գլխավոր եզրափակիչներ
### Մեծ Սաղավարտի մրցաշարերի եզրափակիչներ

#### Զուգախաղ 1 (0 տիտղոս, 1 պարտություն)

## WTA մրցաշարերի եզրափակիչներ
### Մենախաղ 20 (11–9)

### Զուգախաղ 10 (2–8)

## ITF մրցաշարերի եզրափակիչներ 3 (2–1)
### Մենախաղ 2 (1–1)

### Զուգախաղ 1 (1–0)

## Ֆեդերացիայի գավաթ
Կատերինա Մալեևան Ֆեդերացիայի գավաթում Բուլղարիայի հավաքականի կազմում նորամուտել է 1984 թվականին։ Մասնակցության ընթացքում նա ունի մենախաղի 20-9 արդյունք և զուգախաղի 9-13 արդյունք (ընդհանուր 29-22)։

### Մենախաղ (20–9)

### Զուգախաղ (9–13)

## Մեծ Սաղավարտի մենախաղի մրցաշարի վիճակագրություն

## Տես նաև
* Մագդալենա Մալեևա
* Մանուելա Մալեևա
* Յուլիա Բերբերյան

## Ծանոթագրություններ

## Արտաքին հղումներ
* Կատերինա Մալեևան WTA կայքում
* Կատերինա Մալեևան ITF կայքում 
* Կատերինա Մալեևան Ֆեդերացիայի գավաթի մասնակցի կայքում 
* Մալեևա թենիսի ակումբ

Կատեգորիա:ԱՄՆ-ի թենիսի բաց առաջնություն
Կատեգորիա:Ավստրալիայի թենիսի բաց առաջնություն
Կատեգորիա:Բուլղարացի թենիսիստներ
Կատեգորիա:Բուլղարացիներ հայկական սերմամբ
Կատեգորիա:Մեծ սաղավարտի (թենիս) մրցաշարեր
Կատեգորիա:Ուիմբլդոնի մրցաշար
Կատեգորիա:Ֆրանսիայի թենիսի բաց առաջնություն